stanford-oval/wikipedia huggingface dataset:
Uolevi Raade
Aiheesta muualla

Supertankkeri Tiiskeri Sköldvikissä: Uolevi Raateen haastattelu.[vanhentunut linkki]
Työpaikkaohjaaja

Työpaikkaohjaaja on työnantajan nimeämä henkilö, joka ohjaa ammatillista perustutkintoa suorittavien opiskelijoiden työssäoppimista työpaikalla. Hän on ammattinsa kokenut taitaja, joka toimii yhteistyössä työssäoppimista ohjaavan opettajan kanssa. Työpaikkaohjaaja tutustuttaa opiskelijan työhötehtäviin ja työpaikkaan sekä ohjaa, opastaa ja valvoo työtehtävien suorittamista. Hänen vastuullaan on huolehtia myös työturvallisuudesta.
Työpaikkaohjaaja työssäoppijan mentorina

Opiskelijalle tärkein henkilö ja mentori työpaikalla on työpaikkaohjaaja. Työpaikkaohjaajan on  ymmärrettävä opiskelijoiden erilaiset valmiudet suoriutua erilaisista työtehtävistä. Opiskelija ei ole ammattilainen ja hän tarvitsee tukea ja ohjausta työtehtävissään. Työpaikkaohjaaja osallistuu opiskelijan arviointiin ja ammattiosaamisennäyttöjen järjestämiseen .
V. Volodarski

V. Volodarski
V. Volodarski (ven. В. Волода́рский, oikea nimi Moisei Markovitš Goldstein, ven. Моисе́й Ма́ркович Гольдште́йн; 1891 – 20. kesäkuuta 1918) oli venäläinen vallankumouksellinen.
Volodarski syntyi nykyisen Ukrainan Hmelnytskyin alueen Ostropolin kylässä juutalaisen käsityöläisen perheeseen. Vuonna 1905 hän liittyi sosiaalidemokraattiseen juutalaisjärjestöön Bundiin ja osallistui myöhemmin menševikkien toimintaan. Hänet karkotettiin 1911 Arkangelin lääniin, ja vuonna 1913 hän muutti Yhdysvaltoihin. Ensimmäisen maailmansodan aikana hän julkaisi siellä Novyi Mir -nimistä lehteä yhdessä Trotskin ja Buharinin kanssa.
Helmikuun vallankumouksen jälkeen Volodarski palasi Venäjälle ja liittyi bolševikkipuolueeseen. Hän toimi puolueen Pietarin komitean ja Pietarin neuvoston puhemiehistön jäsenenä sekä osallistui aktiivisesti lokakuun vallankumoukseen. Sen jälkeen hän toimi lehdistö-, propaganda- ja agitaatiokomissaarina sekä Pietarin Krasnaja gazeta -lehden toimittajana. Volodarski osallistui neuvostojen 2.–4. edustajakoukseen, ja hänet valittiin yleisvenäläisen toimeenpanevan keskuskomitean jäseneksi. Hänet ampui 20.6.1918 matkalla joukkokokoukseen sosialistivallankumouksellinen Grigori Semjonov.
Volodarski on haudattu Pietarin Mars-kentälle. Neuvostoliitossa hänen mukaansa nimettiin asutuskeskuksia, katuja ja muita kohteita.
Unna

| Unna |
| --- | --- |
 Alter Markt Unnassa.
 vaakuna
 Unna
 Koordinaatit: 51°32′N, 7°41′E 
Valtio:  Saksa
Osavaltio:  Nordrhein-Westfalen
Hallintopiiri:  Arnsberg
Piirikunta:  Unna
Hallinto:  
 – Pormestari:  Dirk Wigant (CDU)
Pinta-ala:  
 – Kokonaispinta-ala:  88,56 km²
Korkeus:  65–225 m
Väkiluku (31.12.2022):  60 892
 – Väestötiheys:  689 as./km²
 
 www.unna.de  
Infobox OKVirheellinen NIMI-arvo: 
Unna on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueen itälaidalla ja toimii Unnan piirikunnan hallintokaupunkina. Vuoden 2022 lopussa kaupungin asukasluku oli 60 892. Sen pinta-ala on 88,56 neliökilometriä.
Unna sijaitsee muinaisen Hellweg-suolakauppareitin varrella. Sille myönnettiin kaupunginoikeudet vuonna 1278. Kaupunki oli myös Hansaliiton jäsen. Vuonna 1597 kaupunkiin saapui rutto ja se menetti yli puolet asukkaistaan. Vuosina 1666–1947 Unna oli osa Preussia.
Unnalla on ystävyyskaupunkitoimintaa Alankomaiden Waalwijkin, Ranskan Palaiseaun, Unkarin Ajkan, Italian Pisan kanssa sekä Saksan Saksin Döbelnin ja Rheinland-Pfalzin Enkirchin kanssa. Kaupungin nähtävyyksiin lukeutuu muun muassa evankelinen kaupunginkirkko, joka edustaa myöhäisgotiikkaa ja joka rakennettiin vuosina 1322–1467.
Aiheesta muualla

Kuvia tai muita tiedostoja aiheesta Unna Wikimedia Commonsissa
Kaupungin verkkosivusto (saksaksi)
Umar Wirahadikusumah

| Umar Wirahadikusumah |
| --- | --- |

Indonesian varapresidentti
 1983–1988  
Presidentti:  Suharto
Edeltäjä:  Adam Malik
Seuraaja:  Sudharmono
Indonesian armeijan esikuntapäällikkö
 1969–1973  
Henkilötiedot
Syntynyt: 10. lokakuuta 1924
Kuollut: 21. maaliskuuta 2003 (ikä 78) Jakarta
Tiedot
Puolue:  Golkar
Sotilaspalvelus
Palvelusmaa(t):  Indonesia
Puolustushaara:  maavoimat
Palvelusvuodet:  1945–1973
Sotilasarvo:  kenraali
Taistelut ja sodat:  Indonesian vallankumous Kommunistien kapina 1948 Sumatran kapina 1958
Umar Wirahadikusumah (10. lokakuuta 1924 – 21. maaliskuuta 2003) oli indonesialainen kenraali ja  poliitikko, joka toimi maansa varapresidenttinä vuosina 1983–1988. Häntä edelsi Adam Malik ja seurasi Sudharmono.
Wirahadikusumah kuoli Jakartassa kärsittyään sydän- ja keuhkovaivoista.
Professori Masa

| Professori Masa |
| --- | --- |

Ohjaaja:  Matti Kassila
Käsikirjoittaja:  Arijoutsi Topias
Tuottaja:  T. J. Särkkä
Säveltäjä:  Nisse Rinkama
Kuvaaja:  Osmo Harkimo
Leikkaaja:  Armas Vallasvuo
Lavastaja:  Aarre Koivisto
Pääosat:  Tauno Palo Ansa Ikonen Leo Riuttu Lasse Pöysti
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  23. joulukuuta 1949
Kesto:  82 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Professori Masa on vuonna 1949 valmistunut kepeän yhteiskunnallinen komediaelokuva. Sen on ohjannut Matti Kassila, jolle elokuva oli hänen toinen ohjaustyö.
Juoni

Työmarkkinapolitiikasta näkemyksiä esittänyt professori Mathias Kaarivaara (Tauno Palo) liikuskelee satama-alueella satamatyöntekijäksi tekeytyen voidakseen perehtyä työoloihin.
Professori tempaistaan mukaan ahtaustöihin. Hän ei saa sanotuksi, ettei ole töitä vailla, joten hän viettää yönsä purkamassa laivan rahtia muiden satamajätkien kanssa. Työtoveri kiinnittää huomionsa satamajätkäksi harvinaisen sivistyneeseen professoriin, joka on ilmoittanut nimekseen Masa Vaara. Työpaikalla virinneen lakkoliikehdinnän aikana ”Masa” pitää voimakkaan palopuheen ja joutuu kaikkien huomion keskipisteeksi. Huomattuaan tilanteen muuttuneen kiusalliseksi ”Masa” katoaa satamatyöläisten näkyvistä. Samaan aikaan professoria esitetään ministeriksi maan hallitukseen, ja hänelle ilmaantuu myös vastaehdokas: Masa Vaara, jona hän itse on esiintynyt.
Näyttelijät

| 0 | 1 | 2 |
| --- | --- | --- |
|  Tauno Palo  | … |  professori Mathias Kaarivaara   |
|  Tauno Palo  | … |  työmies Matti Vaara   |
|  Ansa Ikonen  | … |  toimittaja Esteri Tervola   |
|  Leo Riuttu  | … |  Väiski   |
|  Eija Inkeri  | … |  Kyllikki Kaarivaara   |
|  Lasse Pöysti  | … |  maisteri Pentti Simola   |
|  Siiri Angerkoski  | … |  Elisabeth, sisäkkö   |
|  Unto Salminen  | … |  Nordgren, ent. sanomalehtimies   |
|  Tarmo Manni  | … |  lakonkiihottaja Eemeli   |
|  Joel Asikainen  | … |  ylikonstaapeli   |
|  Mauri Jaakkola  | … |  ylioppilas Niilola   |
|  Aarne Laine  | … |  Alvar, lääkäri   |
|  Rafael Pihlaja  | … |  työministeri   |
|  Urho Lahti  | … |  satamatyöläinen   |
|  Matti Aulos  | … |  konservatiivinen johtaja   |
|  Veikko Linna  | … |  Kaarnan tuttava, konservatiivi   |
|  Kalle Viherpuu  | … |  muurari Sössönen   |
|  Artturi Laakso  | … |  mies lakkokokouksessa   |
|  Matti Lehtelä  | … |  työnjohtaja   |
|  Toivo Lahti  | … |  toimitussihteeri   |
|  Hannes Veivo  | … |  kiveäjä   |
|  Sirkka Sipilä  | … |  nainen luennolla   |
|  Oiva Sala  | … |  Lopponen   |
|  Pentti Forsman  | … |  juoksupoika   |
|  Otto Noro  | … |  satamatyöntekijä   |
|  Harri Sinijärvi  | … |  Pedelli   |
|  Leo Meller  | … |  uutistenlukija   |
|  Heimo Lepistö  | … |  työmies kadulla   |
|  Aino Lehtimäki  | … |     |
Arviot

Aikalaisarvioissa pantiin kiittäen merkille paitsi elokuvan aihe, myös Kassilan pitkä harppaus esikoiselokuvan Isäntä soittaa hanuria ”puskateatteriaiheesta reilusti arkipäiväiseen ja aitoon ympäristöön” (Raoul af Hällström, Uusi Suomi). Moni kuitenkin piti aiheen käsittelyä liian varovaisena, ja erityisen voimakkaasti siihen otti kantaa vasemmistolaisen Vapaan Sanan U. G. Seppänen, jonka mukaan porvarilliselta filmituotannolta on turha odottaa edistyksellistä yhteiskunnallista kannanottoa, sillä joutuessaan asettamaan kysymyksen se tietenkin asettuu kannattamaan olevia oloja.
Elokuvaa tarttuu aikakaudelle poikkeuksellisen rohkeasti poliittisiin ja yhteiskunnallisiin kysymyksiin. Se asettuu kuitenkin työnantajan tueksi, ja sen opetus on, ettei työntekijöiden pidä käyttää lakko-oikeuttaan.
Esitykset

Elokuvan ensi-ilta oli 23. joulukuuta 1949 Tampereella Kinossa. Televisiossa sitä on esitetty muutaman vuoden välein.
Umar Abdulrahman

Umar Abdulrahman
Šeikki Umar Abdulrahman (arab. عمر عبد الرحمن‎; 3. toukokuuta 1938 – 18. helmikuuta 2017 Pohjois-Carolina, Yhdysvallat), joka tunnettiin länsimaissa paremmin liikanimellä ”sokea šeikki”, oli egyptiläinen terroristi. Hän oli lapsuudestaan asti sokea.
Abdulrahman johti islamistista militanttijärjestö Gama’a al-Islamiyyaa, jonka Yhdysvaltain ja Egyptin hallitukset määrittelevät terroristijärjestöksi. Abdulrahman oli useiden terrori-iskujen, kuten helmikuussa 1993 sattuneen World Trade Center -pommituksen, taustalla. Hänet tuomittiin lokakuussa 1995 elinkautiseen.
Abdulrahman oli jo 1980-luvulla pidätettynä Egyptissä epäiltynä osallisuudesta Anwar Sadatin murhaan. Hänen syyllisyyttään ei näytetty toteen, mutta hänet karkotettiin Afganistaniin, josta hän lähti heinäkuussa 1990 Saudi-Arabian, Peshawarin ja Sudanin kautta New Yorkiin. Yhdysvaltain poliisi piti häntä alusta alkaen tarkkailun alaisena.
Abdulrahman ja yhdeksän hänen kannattajaansa pidätettiin vuonna 1993. Hän suoritti elinkautista vankeusrangaistustaan ADX Florence -vankilassa, Coloradossa. Myöhemmin hänet sijoitettiin Pohjois-Carolinaan Federal Medical Centeriin (FMC), joka kuuluu Federal Correctional Complexiin. Abdulrahman onnistui pitämään vankilasta käsin yhteyttä ulkomaailmaan. Vuonna 2006 hänen asianajajansa Lynne Stewart tuomittiin 28 kuukaudeksi vankeuteen Umar Abdulrahmanin viestien välittämisestä terroristijärjestölle.
Abdulrahman kuoli vankilassa 78-vuotiaana 18. helmikuuta 2017 diabeteksen ja sepelvaltimotaudin komplikaatioihin.
Umanin taistelu

Umanin taistelu oli toisessa maailmansodassa Saksan ja Neuvostoliiton joukkojen välinen taistelu Umanin kaupungin lähistöllä itärintamalla heinä-elokuussa 1941. Taistelu alkoi 15. heinäkuuta 1941 ja päättyi saksalaisten voittoon 8. elokuuta. Taistelussa saksalaiset saartoivat Neuvostoliiton 6. ja 12. armeijan vangiten yli 100 000 kaupunkia puolustanutta neuvostosotilasta, mukaan lukien yhtymien komentajia. Saksalaisia avustivat taistelussa Unkarin mekanisoitu armeijakunta ja Romanian 3. armeija. Taistelun jälkeen Saksan 1. panssariryhmä hyökkäsi kohti Kiovaa avustamaan 2. panssariarmeijaa, mikä johti Kiovan taisteluun.
Merkinnän syy: taistelutoimet kuvaamatta samoin kuin tausta ja seuraukset
Umar Sadiq

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Umar Sadiq Mesbah
Syntymäaika: 2. helmikuuta 1997 (ikä 27)
Syntymäpaikka: Kaduna, Nigeria
Pelipaikka: hyökkääjä
Pituus: 192 senttimetriä
Seura
Seura: Real Sociedad
Pelinumero: 19
Junioriseurat
2014–2015: Spezia
Seurat
| Vuodet | Seura | O | (M) |
| 2014–2016 | Spezia | 0 | (0) |
| 2014 | → Lavagnese (laina) | 1 | (0) |
| 2015–2016 | → Roma (laina) | 6 | (2) |
| 2016–2020 | Roma | 0 | (0) |
| 2016–2017 | → Bologna (laina) | 7 | (0) |
| 2017 | → Torino (laina) | 3 | (0) |
| 2018 | → NAC Breda (laina) | 12 | (5) |
| 2018 | → Rangers (laina) | 1 | (0) |
| 2019 | → Perugia (laina) | 17 | (3) |
| 2019–2020 | → Partizan (laina) | 24 | (12) |
| 2020 | Partizan | 10 | (6) |
| 2020–2022 | Almería | 79 | (40) |
| 2022– | Real Sociedad | 28 | (4) |
Maajoukkue
| 2022– | Nigeria | 11 | (1) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2024.  Maajoukkueuran tilastot päivitetty 31. heinäkuuta 2024.
Umar Sadiq (s. 2. helmikuuta 1997 Kaduna) on nigerialainen jalkapalloilija, joka edustaa espanjalaista Real Sociedadia. Pelipaikaltaan hän on hyökkääjä.
Sadiq siirtyi vuonna 2013 kotimaastaan italialaisen Spezia Calcion organisaatioon. Heinäkuussa 2015 hän siirtyi kauden 2015–2016 kattavalle lainalle AS Romaan. Sadiq debytoi seuran edustusjoukkueen paidassa Serie A:ssa marraskuussa 2015 Bolognaa vastaan. Avausmaali syntyi seuraavassa kuussa Genoan verkkoon.
Vainaja (muusikko)

Vainaja on suomalaisen Horna-yhtyeen black metal -rumpali. Hän soitti myös Sargeist-yhtyeessä vuosina 2009–2016.
Uudenkaledoniankottarainen

| Uudenkaledoniankottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kiiltokottaraiset Aplonis
Laji::  striata
Kaksiosainen nimi
 Aplonis striata  (Gmelin, 1788) 
Katso myös
   Uudenkaledoniankottarainen Wikispeciesissä   Uudenkaledoniankottarainen Commonsissa 
Infobox OKNimi-testi OKIUCN-testi OK: 
Uudenkaledoniankottarainen (Aplonis striata) on kottaraisten heimoon kuuluva varpuslintu.
Levinneisyys

Uudenkaledoniankottaraista tavataan kotoperäisenä Uudessa-Kaledoniassa. Lajin on kuvattu olevan yleinen, ja se on luokiteltu elinvoimaiseksi.
Tšiatura

| Tšiatura (ჭიათურა) |
| --- | --- |
 Näkymä Tšiaturan kaupunkiin.
 Tšiatura
 Koordinaatit: 42.290278°N, 43.281944°E 
Valtio:  Georgia
Hallintoalue:  Imereti
Piirikunta:  Tšiatura
Kaupungiksi:  1921
Korkeus:  340-500 m
Väkiluku (2014):  12 803
Aikavyöhyke:  UTC+4
Suuntanumero(t):  +995 479
 
 chiatura.org.ge 
Infobox OKVirheellinen NIMI-arvo: 
Tšiatura (georg. ჭიათურა) on kaupunki Tšiaturan piirikunnassa Imeretin hallintoalueella Georgiassa. Kaupungissa oli 29 228 asukasta vuonna 1989, mutta vuonna 2002 enää 13 835. Vuoden 2014 alun asukasluvuksi on arvioitu 12 803.
Kaupunki sijaitsee Qvirila-joen varrella 340–500 metrin korkeudella merenpinnasta. Se sijaitsee myös Zestaponin ja Satškheren välisen rautatien varrella.
Tšiatura on yksi Georgian tärkeimmistä teollisuuskeskuksista. Se perustettiin vuonna 1879, kun Akaki Tsereteli käynnisti mangaanin louhinnan alueella. Tšiaturan mangaanilaitos on yksi maailman suurimmista. Kaupunkioikeudet Tšiatura sai 1921. Kaupungissa on vuonna 1962 perustettu paikallismuseo ja keskiaikainen Mghvimevin luostari.
Näkymä kaupungin keskustaan.
Kaupungintalo.
Asemanseutua (2014).
Neuvostoliiton ensimmäisen gondolihissilinjan rapistunut vaunu.
Mangaanikaivoksen väkeä.
Aiheesta muualla

Kuvia tai muita tiedostoja aiheesta Tšiatura Wikimedia Commonsissa
Chiatura(englanniksi) (britannica.com)
Tchiatura and the Resource Curse (Arkistoitu – Internet Archive) (englanniksi) (iset.ge)
Risking their lives in Stalin's rusting cable cars: Miners forced to ride death-defying 'metal coffins' criss-crossing Georgia town (9/2013) (englanniksi) (dailymail.co.uk)
The Rope Roads Of Chiatura (8/2013) (englanniksi) (rferl.org)
Uuno Kokki

Uuno Alpertti Kokki (3. tammikuuta 1892 Koski Tl – 14. toukokuuta 1964) oli suomalainen yritysjohtaja, joka sai kauppaneuvoksen arvonimen.
Kokin vanhemmat olivat maanviljelijä Johan Alpertti Vähäkokki ja Olga Hakala ja puoliso 1923–1963 Ester Elisabet Tuominen. Kokki kävi Suomen Liikemiesten Kauppaopiston 1916–1918. Hän oli eri kauppaliikkeiden palveluksessa 1913–1915, Helsingin kaupparevisiokonttorin apulainen 1918, Kustannus Oy Otavan konttoripäällikkö 1919–1928 ja myyntijohtaja 1928–1931, Jakelu-Kirjakauppa Oy:n toimitusjohtaja ja johtokunnan jäsen 1927–1928, Koulutarpeiden Keskusliike Oy:n johtokunnan jäsen 1928–1961 ja toimitusjohtaja 1929–1961, Norsu Oy:n toimitusjohtaja ja johtokunnan jäsen 1943–1961, Oy Durchman Rohdosvaraston eli sittemmin Durchman-Rohdos Oy:n toimitusjohtaja ja johtokunnan jäsen 1945–1961, Tampereen Uusi Kirjapaino Oy:n toimitusjohtaja ja johtokunnan jäsen vuodesta 1948, Keskus-Paperikauppa Oy:n toimitusjohtaja vuodesta 1957, Oy Flavia Ab:n johtokunnan jäsen 1954–1961 ja toimitusjohtaja 1958–1961 sekä Helsingin Paino Oy:n toimitusjohtaja ja johtokunnan jäsen vuodesta 1962. Kokilla oli myös useita luottamustehtäviä. Kauppaneuvoksen arvonimen hän sai 1951. Uuno Kokki tunnettiin elinaikanaan myös lahjoittajana ja Ester ja Uuno Kokin huomattavan testamenttilahjoituksen turvin perustettiin heidän nimeään kantava rahasto Suomen Kulttuurirahastoon.
Urania (Kypros)

| Urania> Οὐρανία.Sijainti |
| --- | --- |
 Urania
Koordinaatit:  35°38′56″N, 34°26′11″E
Valtio:  Kypros
Paikkakunta:  Rizokárpaso, Famagusta
Historia
Tyyppi:  kaupunki
Kulttuuri:  antiikki
Alue:  Kypros
Infobox OKNimi-testi OK: 
Urania (m.kreik. Οὐρανία, Ūrania tai Ourania) oli antiikin aikainen kaupunki Kyproksen saarella. Se sijaitsi Kyproksen koillisosan pitkän niemimaan, nykyisen Karpasían niemimaan, pohjoisrannikolla joitakin kilometrejä itään Karpasian kaupungista ja noin kahdeksan kilometriä koilliseen nykyisestä Rizokárpason kylästä.
Historia

Uranian historiasta tiedetään suhteellisen vähän. Kaupunki on hautalöytöjen perusteella saattanut olla olemassa jo geometrisella ja arkaaisella kaudella. Kaupungin varsinaisen paikan arkeologisten löytöjen perusteella se olisi kuitenkin ollut olemassa vasta klassisella kaudella. Demetrios Poliorketes valtasi kaupungin vuonna 306 eaa. rantauduttuaan joukkoineen Kyprokselle Karpasiassa. Tämän jälkeen hän eteni sieltä kohti Salamista. Kaupunki kukoisti edelleen hellenistisellä ja roomalaisella kaudella ja aina varhaiselle bysanttilaiselle kaudelle saakka. Se hylättiin arabien hyökkäysten vuonna 647 jaa. jälkeen.
Kaupungin alueella on suoritettu joitakin kaivauksia vuonna 1938.
Rakennukset ja löydökset

Uranian raunioalue käsittää laajan alueen rannalla sekä sisämaan rinteillä. Kaupungin akropolis sijaitsi kaupungin eteläosassa. Akropoliilta on löydetty jonkun rakennuksen rauniot. Ne ovat mahdollisesti peräisin pyhäköstä tai linnoituksesta. Alakaupunki levittäytyi akropoliin ja meren väliselle alueelle. Sieltä on löydetty useiden rakennusten osia, kuten pylväänosia. Kaupungin satamana toimi hevosenkengänmuotoinen luonnonsatamalahti. Sen rannalla on joitakin jäänteitä satamarakennelmista.
Kaupungin hautausmaita on löydetty sen länsipuolelta. Haudat ajoittuvat klassiselta hellenistiselle kaudelle. Bysanttilaisen ajan löytöihin lukeutuvat kolmen kirkon rauniot. Ne ovat nykyisin parhaiten näkyvät jäänteet paikalla.
Kaupungin paikalta tehdyt esinelöydöt ovat Kyproksen museossa Nikosiassa ja osaksi museoissa eri puolilla maailmaa, kuten Ashmolean Museumissa Oxfordissa.
Ralakejärvi

| Ralakejärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere, Orivesi
Koordinaatit:  61°47′13″N, 24°05′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Ukonjärveen 
Järvinumero:  35.744.1.022
Mittaustietoja
Pinnankorkeus:  164,7 m  
Rantaviiva:  2,838 km  
Pinta-ala:  16,271 ha  
Saaria:  1 
 fiRalakejärvi 
Ralakejärvi  on Pirkanmaalla Orivedellä ja Tampereella sijaitseva järvi.
Maantietoa

Järven pinta-ala on 16,3 hehtaaria ja se on 700 metriä pitkä ja 350 metriä leveä. Järvi sijaitsee Siikanevan lounaispuolella sijaitsevalla mäkisellä ja järvisellä ylängöllä ja siinä on mäkien vuoksi paljon niemiä ja lahtia. Sen luoteispää muodostaa kapeasuisen lahden, joka työntyy sivuttain kohti lounasta. Järven koillisrannassa on vajaa 100 metriä leveä avosuo, jonka takana sijaitsee 150 metriä pitkä lampi. Se lienee järven umpeen kasvamassa oleva entinen lahti . Järvellä on kartan mukaan yksi saari, joka sekin on puutonta avosuota. Järven rantaviivan pituus on 2,8 kilometriä ja sen rannat ovat metsämaata lukuun ottamatta soistuneita osia. Tampereen kuntaraja katkaisee luoteispään lahden kahtia niin, että lyhyt osa siitä jää Tampereen puolelle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 164,7 metriä mpy. Siihen on johdettu kuusi metsäojaa. Yksi ojista tuo Vääräjärven suon kuivatusvesiä ja niiden mukana Vääräjärven ja Pajulammin vesiä, jotka laskevat luoteispään lahteen. Samaisen lahden suuhun on jo vanhemmissa kartoissa merkitty yhdysoja Kalliojärvestä. Vanhassa kartassa on ojan virtaussuunnaksi merkitty Ralakejärveen päin. Uusissa kartoissa suuntanuolta ei enää ole. Myös järven eteläpäähän laskee pienen suon ja Pajulammen yhteinen laskuoja. Järven oma laskuoja lähtee järven kaakkoispäästä ja se laskee 240 metrin päässä Ukonjärven Vasikkaniemen länsipuolen lahteen. Laskuojalla on pudotusta 2,3 metriä.
Historiaa

Vuoden 1958 peruskartassa on Ralakejärvellä ollut toinenkin saari ja nykyinen iso suosaari oli tuolloin merkitty niemeksi. Umpeen soistunut lahti oli silloinkin ruohottumassa umpeen. Kalliojärven ja Ukonjärven maatilat olivat olemassa, mutta niillä ei ollut juurikaan peltomaata järven lähiympäristössä.
Ratsafari

| Ratsafari Mustasch |
| --- | --- | --- |

Studioalbumin tiedot
 Julkaistu: 17. marraskuuta 2003
 Tuottaja(t): Jacob Hellner
 Tyylilaji: stoner rock
 Kesto: 42.14
 Levy-yhtiö: EMI
Listasijoitukset
  20.
Mustaschin muut julkaisut
| Above All 2002 | Ratsafari 2003 | Powerhouse 2005 |
Ratsafari on Mustaschin toinen studioalbumi, joka julkaistiin 17. marraskuuta 2003.
Albumi ylsi Ruotsissa Sverigetopplistanin sijalle 20, ja pysyi listalla yhteensä viisi viikkoa.
Kappaleet

Stinger Citizen – 3.12
Black City – 2.35
Unsafe at Any Speed – 4.34
Ratsafari – 4.21
6:36 – 4.44
The Deadringer – 3.20
Fredrika – 4.59
Alpha Male – 3.39
Mareld – 1.29
Lone Song (Reclusion) – 4.26
Monday Warrior – 4.53
Kokoonpano

Ralf Gyllenhammar – laulu, kitarat
Hannes Hansson – kitara
Mats Johansson – basso
Mats Hansson – rummut ja lyömäsoittimet
Arvostelut

Soundi:
Aiheesta muualla

Ratsafari Discogsissa. (englanniksi)
Albumi Ratsafari Encyclopaedia Metallum -sivustolla (englanniksi)
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Tši-Li

Tši-Li (ven. Чи-Ли) on moskovalainen yhtye, joka soittaa nykyaikaista, raikasta venäläistä poppia. Yhtye on vastikään julkaissut esikoisalbuminsa Prestuplenie (ven. Преступление, suom. rikos).
Jäsenet

Irina Zabijaka – laulu
Sergej Karpov – säveltänyt suurimman osan lauluista, soittaa lisäksi syntetisaattoreita ja laulaa.
Mihail Kalinin – kitara
Aiheesta muualla

yhtyeen viralliset kotisivut (Arkistoitu – Internet Archive) (venäjäksi)
Uudenkaledoniankäpinkäinen

| Uudenkaledoniankäpinkäinen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  anale
Kaksiosainen nimi
 Edolisoma anale  (Verreaux & Des Murs, 1860) 
Synonyymit
 Coracina analis 
Katso myös
   Uudenkaledoniankäpinkäinen Wikispeciesissä   Uudenkaledoniankäpinkäinen Commonsissa 
Infobox OKNimi-testi OKIUCN-testi OK: 
Uudenkaledoniankäpinkäinen (Edolisoma anale) on käpinkäisten heimoon kuuluva varpuslintu.
Levinneisyys

Uudenkaledoniankäpinkäistä tavataan Uudessa-Kaledoniassa. Sen kannaksi arvioidaan 10 000–19 999 yksilöä. Laji on luokiteltu silmälläpidettäväksi.